**«Αντιπλημμυρικά έργα στο Μινωικό Ανάκτορο των Μαλίων της Κρήτης»**

Το έργο «SUB. 3 - Αντιπλημμυρικά έργα στο Μινωικό Ανάκτορο των Μαλίων της Κρήτης» εντάχθηκε στο Ταμείο Ανάκαμψης και Ανθεκτικότητας με Κωδικό ΟΠΣ ΤΑ 5162018, με συνολικό προϋπολογισμό 3.360.000,00 ευρώ (συμπεριλαμβανομένου ΦΠΑ) και με εγγραφή στο Πρόγραμμα Δημοσίων Επενδύσεων (ΠΔΕ), στη ΣΑΤΑ 014. Το ύψος του προϋπολογισμού που αφορά το Εθνικό Σχέδιο Ανάκαμψης και Ανθεκτικότητας (ΕΣΑΑ) διαμορφώνεται στο ποσό των 2.784.696,77 ευρώ (μη συμπεριλαμβανομένου ΦΠΑ).

Αντικείμενο του έργου αποτελεί η υλοποίηση μέτρων για την αντιπλημμυρική προστασία του αρχαιολογικού χώρου του Μινωικού Ανακτόρου των Μαλίων και πιο συγκεκριμένα περιλαμβάνει:

1. Κατασκευή εκτεταμένου αποστραγγιστικού δικτύου με:α) κατασκευή αποστραγγιστρικών τάφρων περιμετρικά όλων των ήδη στεγασμένων χώρων, με σκοπό την απομάκρυνση των ομβρίων από τις απορροές των στεγάστρων, β) κατασκευή γενικού δικτύου αποστράγγισης που θα καθοδηγεί τα όμβρια εκτός του αρχαιολογικού χώρου. Το έργο αυτό θα πρέπει να συλλειτουργεί με τα τεχνικά έργα που θα εκτελεστούν από το Δήμο Χερσονήσου εξωτερικά του αρχαιολογικού χώρου.

2. Αντικατάσταση των κατεστραμμένων από τη χαλαζόπτωση πολυκαρβουνικών φύλλων κάλυψης των στεγάστρων με νέα υψηλής ανθεκτικότητας.

3. Αναπροσαρμογή των κλίσεων των υδρορροών των στεγάστρων.

Το έργο θα υλοποιηθεί μέσω των ακόλουθων τριών (3) διακριτών Υποέργων:

Υποέργο 1 (Τεχνικές μελέτες/Διεύθυνση Αναστήλωσης Αρχαίων Μνημείων): 125.000€ Εκπόνηση τεχνικών μελετών στο πλαίσιο του έργου (αρχιτεκτονική μελέτη στεγάστρου, αρχιτεκτονική μελέτη διαμόρφωσης περιβάλλοντα χώρου, στατική-εδαφοτεχνική μελέτη, υδραυλική-τοπογραφική μελέτη).

Υποέργο 2 (Εργολαβία/Διεύθυνση Αναστήλωσης Αρχαίων Μνημείων): 2.765.000€ Αντιπλημμυρικό έργο στο μινωικό ανάκτορο. (κατασκευή εκτεταμένου αποστραγγιστικού δικτύου, αντικατάσταση των κατεστραμμένων από τη χαλαζόπτωση πολυκαρβουνικών φύλλων κάλυψης των στεγάστρων με νέα υψηλής ανθεκτικότητας, αναπροσαρμογή κλίσεων των υδρορροών των στεγάστρων).

Υποέργο 3 (Αρχαιολογική αυτεπιστασία/ΕΦΑ Ηρακλείου): 470.000€ Ανασκεφικός έλεγχος και σωστικές ανασκαφές, τοποθέτηση σημάνσεων και περισχοινίσεων, παραγωγή υλικού πληροφόρησης (πινακίδες σήμανσης και ενημέρωσης) καθώς και πληροφοριακό υλικό σε έντυπη μορφή και γραφή Braile.

**Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**